Il-Kulleġġ tal-Kummissarji llum bagħat rakkomandazzjoni lill-Kunsill biex jiftaħ in-negozjati tal-Artikolu 50 mar-Renju Unit. Din tinkludi abbozzi ta' direttivi ta' negozjar. Dan il-mandat legali jsegwi l-adozzjoni nhar is-Sibt tal-linji gwida politiċi mill-Kunsill Ewropew. It-test tal-lum jikkumplimeta l-linji gwida u jipprovdi d-dettalji neċessarji biex titwettaq l-ewwel fażi tan-negozjati. Dan jirrifletti l-approċċ b'żewġ fażijiet imressaq mill-mexxejja tas-27 Stat Membru u jagħti prijorità lil kwistjonijiet li huma indispensabbli sabiex tiġi żgurata tranżizzjoni regolari tal-irtirar tar-Renju Unit mill-Unjoni. Id-direttivi ta' negozjar ikopru 4 oqsma ewlenin. Is-salvagwardja tal-istatus u d-drittijiet taċ-ċittadini — iċ-ċittadini tal-UE27 fir-Renju Unit u ċ-ċittadini tar-Renju Unit fl-UE27 — u l-familji tagħhom hija l-ewwel prijorità tan-negozjati. Ir-rakkomandazzjoni tal-Kummissjoni tindika wkoll b'mod ċar li ftehim dwar il-prinċipji tal-akkord finanzjarju għandu jintlaħaq qabel ma jkun possibbli li tibda t-tieni fażi tan-negozjati, u li n-negozjati. In-negozjati m'għandhom bl-edba mod idgħajfu l-Ftehim tal-Ġimgħa l-Kbira. Għandhom jinstabu soluzzjonijiet biex tiġi evitata fruntiera iebsa fuq il-gżira tal-Irlanda. Fl-aħħarnett, għandhom jinstabu arranġamenti fir-rigward tas-soluzzjoni tat-tilwim u l-governanza tal-ftehim tal-irtirar. Michel Barnier, in-negozjatur tal-Unjoni għan-negozjati tal-Artikolu 50 mar-Renju Unit, qal: "Bir-rakkomandazzjoni tagħna illum, ninsabu fit-triq it-tajba biex niżguraw li l-irtirar tar-Renju Unit mill-Unjoni Ewropea jseħħ b'mod ordnat. Dan huwa fl-aħjar interessi ta' kulħadd. Hekk kif ir-Renju Unit ikun lest, se nibdew ninnegozjaw b'mod kostruttiv.” Il-passi li jmiss Ir-rakkomandazzjoni ta' llum se tintbagħat lill-Kunsill, fejn għandha tiġi adottata mill-Kunsill għall-Affarijiet Ġenerali fit-22 ta' Mejju. Sfond: Fid-29 ta' Marzu 2017, ir-Renju Unit innotifika lill-Kunsill Ewropew bl-intenzjoni tiegħu li jirtira mill-Unjoni Ewropea. Il-Kunsill Ewropew adotta l-linji gwida politiċi tiegħu fid-29 ta' April 2017. In-negozjati se jitmexxew f'kull ħin fid-dawl tal-linji gwida tal-Kunsill Ewropew u f'konformità mad-direttivi ta' negozjar tal-Kunsill u b'kunsiderazzjoni xierqa għar-riżoluzzjoni tal-Parlament Ewropew tal-5 ta' April 2017. Għal Aktar Informazzjoni Q&A fuq ir-rakkomandazzjoni ta' llum It-test tar-rakkomandazzjoni Il-linji gwida tal-Kunsill Ewropew Q&A dwar l-Artikolu 50 tat-Trattat dwar l-Unjoni Ewropea Paġna Web dwar it-Task Force dwar in-negozjati tal-Artikolu 50 mar-Renju Unit (TF50)